Diari Oficial de la Generalitat Valenciana


Sumari del DOGV 4852, del 29-09-2004 (2004/9742)

Notificació per edicte de l'acord d'iniciació, expedient sancionador 238/04 SAN, seguit contra Javier Valero Verchili.
----------------------------------------------------------------------------------------------------------------------

### Dades del document

Número de DOGV
:   4852

Data del DOGV
:   29-09-2004

Secció del DOGV
:   V. ALTRES ANUNCIS - G) ALTRES ASSUMPTES

Número del document
:   2004/9742


Organisme emissor
:   Conselleria de Territori i Habitatge

Tipus de document
:   Anunci

Notificació per edicte de l'acord d'iniciació, expedient sancionador 238/04 SAN, seguit contra Javier Valero Verchili. [2004/X9742]
  
De conformitat amb el que s'ha acordat per aquesta Sotssecretaria, i a l'empara del que disposa l'article 59.5 de la Llei 30/1992, de Règim jurídic de les administracions públiques i del procediment administratiu comú, mitjançant el present edicte es notifica a Javier Valero Verchili amb últim domicili conegut al c/ Bayer núm. 47 de Cabanes (Castelló), acord iniciació de data 2 d'agost de 2004 que dicta el director territorial de Territori i Habitatge de Castelló en l'expedient sancionador núm. 238/04 SAN, que s'està tramitant a la Unitat d'Inspecció del Territori d'aquesta Conselleria:
  
Vistes les actuacions prèvies practicades a l'empara de l'article 12 del Reial Decret 1.398/93, de 4 d'agost, pel qual s'aprova el Reglament de procediment per a l'exercici de la potestat sancionadora.
  
Vist que en data 9 de febrer de 2004, el guarda d'espais naturals ha pogut constatar que a la parcel·la 231, polígon 12, del terme municipal de Cabanes, ubicada a l'àmbit territorial del Paratge Natural del Desert de les Palmes, i el titular de la qual és Javier Valero Verchili, s'estaven extraient aigües subterrànies.
  
La parcel·la 231 del polígon 12 es localitza d'acord amb l'article 27 del Pla rector d'ús i gestió (PRUG) del Paratge Natural del Desert de les Palmes, aprovat per Decret 95/1995, de 16 de maig, del Consell de la Generalitat Valenciana, s'ubica a zona de protecció agrícola.
  
L'article 9.3 de les normes generals del PRUG que fa referència a captació d'aigües, disposa ?l'autorització per l'organisme competent per a la realització d'obres per a la captació d'aigües, superficials o subterrànies, requerirà prèviament un informe favorable de la Conselleria de Medi Ambient?.
  
Javier Valero Verchili té autorització de la Confederació Hidrogràfica del Xúquer per a realitzar una captació d'aigües subterrànies a la parcel·la núm. 46 del polígon 12, i ha realitzat la captació a la parcel·la 231 del mateix polígon, sense autorització de l'organisme de conca. Infringeix el que disposa l'article 9.3 del Decret 95/1995, del Consell de la Generalitat Valenciana, pel qual s'aprova el Pla rector d'ús i gestió del Paratge Natural del Desert de les Palmes.
  
Els referits fets poden constituir una infracció tipificada en l'article 52 apartat 19 de la Llei 11/1994, de 27 de desembre, de la Generalitat Valenciana, d'espais naturals protegits de la Comunitat Valenciana, i qualificada de menys greu en l'article 54 2. c), i la sanció del qual està determinada en l'art. 58 de l'esmentada llei, el qual estableix:
  
Les infraccions tipificades en l'article 52 d'aquesta llei se sancionen amb les multes següents:
  
b) Infraccions menys greus: de 601,02 € a 6.010,12 €.
  
En el present supòsit la sanció és de 3.000 € (tres mil euros).
  
Vist que amb independència de la sanció que hi escaiga, l'infractor està obligat a la reparació del dany i la reposició de les coses al seu estat original com estableix l'article 55 de la Llei 11/1994, de 27 de desembre, de la Generalitat Valenciana, d'espais naturals protegits de la Comunitat Valenciana.
  
En el cas que els responsables de les infraccions no reparen el dany causat, la Conselleria de Territori i Habitatge pot optar per imposar multes coercitives de fins a 3.005,06 €, reiterades per lapses de temps suficients per a dur a terme allò que s'ha ordenat, o reparar de forma subsidiària, i són exigibles per via executiva.
  
Tot això sense perjudici del que resulte de la instrucció, i és l'òrgan competent per a la resolució del present expedient el director territorial de Territori i Habitatge, per raó del que disposa l'article 60.1 de la Llei 11/1994, de 27 de desembre, d'espais naturals protegits de la Comunitat Valenciana.
  
A la vista del que disposen els articles 127 a 138 de la Llei 30/92, de 26 de novembre, de règim jurídic de les administracions públiques i del procediment administratiu comú, i el que establix el Reial decret 1.398/93 de 4 d'agost, pel qual s'aprova el Reglament de procediment per a l'exercici de la potestat sancionadora, s'acorda:
  
La incoació del corresponent expedient sancionador a Javier Valero Verchili, per presumpta infracció de l'article 52 apartat 19 de la Llei 11/1994, de 27 de desembre, de la Generalitat Valenciana, d'espais naturals protegits de la Comunitat Valenciana, en relació amb el Decret 95/1995, del Consell de la Generalitat Valenciana, pel qual s'aprova el Pla rector d'ús i gestió del Paratge Natural del Desert de les Palmes.
  
Així mateix s'acorda nomenar instructora i secretària de l'expedient sancionador, Amparo Renau Almela i Susana Carrasco Marí respectivament, a les quals se'ls notificarà en forma aquest nomenament, així com als inculpats, de conformitat amb el que establix l'art. 135 de la Llei 30/17 VF-QPY i en l'art. 13.2 del RD 1.398/1993, perquè en qualsevol moment del procediment puguen ser objecte de recusació segons el que disposen els arts. 28 i 29 del l'esmentada Llei 30/92, RJ-PAC.
  
Per raó del que establix l'art. 16.1 del RD 1.398/93, us concedim un termini de quinze dies comptadors a partir del següent a la notificació del present acord, perquè aporteu totes les al·legacions, documents o informacions que estimeu convenients, us signifiquem que si no efectueu al·legacions sobre el contingut de la iniciació del procediment en aquest termini, el present acord podrà ser considerat proposta de resolució amb els efectes previstos en els arts. 18 i 19 del RD 1.398/93.
  
De conformitat amb el que disposa l'art. 42, apartat 4 de la Llei 4/99, de 13 de gener, de modificació de la Llei 30/92, de Règim jurídic de les administracions públiques i del procediment administratiu comú en relació amb l'apartat 6 de l'art. 20 del Reial decret 1.398/93, de 4 d'agost, pel qual s'aprova el Reglament per a l'exercici de la potestat sancionadora, el termini per a la resolució i notificació del present procediment serà de sis mesos. Transcorregut l'esmentat termini sense haver-se dictat i notificat aquest es produirà la caducitat del procediment conforme al que disposa l'apartat 2 de l'art. 44 de la Llei de règim jurídic.
  
I perquè servisca de notificació a l'interessat mencionat anteriorment, s'expedeix el present edicte.